3. ΝΟΜΟΘΕΤ. ΔΙΑΤΑΓΜΑ της 6/13 Ιουν. 1935 Περί τροποποιήσεως και συμπληρώσεως του Νόμ. 4341 "περί συστάσεως Γραφείου παρακολουθήσεως κατασκευής εσωτ. ηλεκ. εγκαταστάσεων εν τη "περιφερεία Αθηνών" και συστάσεως Ηλεκτρολογικού Εργαστηρίου". Άρθρ.1.-Η εκτέλεσις εσωτερικών ηλεκτρικών εγκαταστάσεων εν τη περιοχή Αθηνών,Πειραιώς και Περιχώρων εντός ακτίνος 20 χιλιομέτρων από της εν Αθήναις Πλατείας Ομονοίας, ονομαζομένης εν τω παρόντι Νόμω "Περιοχή Αθηνών" επιτρέπεται μόνον εις τους κεκτημένους νόμιμον άδειαν εκτελέσεως εσωτερικών ηλεκτρικών εγκαταστάσεων εκδοθείσαν ειδικώς δια την περιοχήν ταύτην και έχοντας εκπληρώσει τας φορολογικάς αυτών υποχρεώσεις και υπόκειται εις τον έλεγχον του Κράτους ασκούμενον υπό του κατά τον Νόμ. 4341 λειτουργούντος Γραφείου Παρακολουθήσεως Κατασκευής Εσωτερικών Ηλεκτρικών Εγκαταστάσεων, μετονομαζομένου εφεξής Γραφείον Ελέγχου Εσωτερικών Ηλεκτρικών Εγκαταστάσεων (Γ.Ε.Ε.Η.Ε.). Η Ηλεκτρική Εταιρεία Αθηνών-Πειραιώς ως και πας τυχόν χορηγητής ηλεκτρικού ρεύματος εν τη "Περιοχή Αθηνών", δεν δικαιούται να χορηγήση ρεύμα εις νέας εσωτερικάς ηλεκτρικάς εγκαταστάσεις, ειμή μόνον επί τη προσαγωγή πιστοποιητικού καλής κατασκευής εκδοθέντος υπό του Γ.Ε.Ε.Η.Ε. κατόπιν ελέγχου της εγκαταστάσεως επί τη βάσει των ισχυόντων κανονισμών ασφαλείας. Δια Δ/τος εκδοθησομένου εφάπαξ, προτάσει του Υπουργού της Συγκοινωνίας, καθορισθήσονται: α)Αι υποχρεώσεις των καταναλωτών, των χορηγητών ηλεκτρικού ρεύματος και των αδειούχων εκτελέσεων εσωτερικών ηλεκτρικών εγκαταστάσεων αναφορικώς προς τον έλεγχον ως και τα υπό του Γ.Ε.Ε.Η.Ε. εισπραττόμενα δικαιώματα ελέγχου, μη δυνάμενα να υπερβώσι τας δραχ. 15 ανά σημείον ρευματοληψίας του όρου "σημείον ρευματοληψίας" καθορισθησομένου δι' ειδικού Δ/τος. β)Αι εις τους παραβάτας των κειμένων διατάξεων και κανονισμών επιβληθησόμεναι ποιναί μέχρις ανωτάτου ορίου προστίμου (δρχ. 10.000) και φυλακίσεως ενός έτους ως και διοικητικαί ποιναί μέχρις οριστικής αφαιρέσεως της αδείας, ο τρόπος βεβαιώσεως των παραβάσεων, ως και ο τρόπος επιβολής των ποινών. Δια το μέτρον των χρηματικών ποινών βλ. Άρθρ.8.-(Αναφέρεται εις τας οργανικάς θέσεις Μηχανικών Ηλεκτρολόγων παρά τη Γεν. Διευθύνσει Σιδηροδρόμων. Βλ. ήδη νεωτέραν νομοθεσίαν, ανωτ. σελ. 9). Πάσα διάταξις αντικειμένη εις τας του παρόντος καταργείται. Αι λοιπαί λεπτομέρειαι του παρόντος θέλουσι κανονίζεσθαι εκάστοτε δια Δ/των εκδιδομένων προτάσει του Υπουργού της Συγκοινωνίας. Ο επί τη Συγκοινωνίας Υπουργός δημοσιεύσει και εκτελέσει το παρόν Δ/μα. άρθρ. 2 Ν. 110/1945 και άρθρ. 57 Ποιν. Κώδικος (τόμ. 8 σελ. 6 και 28). Άρθρ.2.-Ο κατά το προηγούμενον άρθρον υποχρεωτικός έλεγχος των εσωτερικών ηλεκτρικών εγκαταστάσεων επιτρέπεται όπως επεκταθή και εις ετέρας περιοχάς ή πόλεις ανατιθέμενος εις τα ήδη υφιστάμενα Γραφεία Ελέγχου Ηλεκτρομηχανολογικών Εγκαταστάσεων ενισχυόμενα δια του αναγκαιούντος προσωπικού, ή εις ιδρυθησόμενα παραρτήματα του Γ.Ε.Ε.Η.Ε. ή και εις ιδιώτας μηχανικούς, κατά το επόμενον άρθρον. Η επέκτασις αύτη θα γίνηται δια Δ/των εκδιδομένων εκάστοτε προτάσει του Υπουργού της Συγκοινωνίας μετά σύμφωνον γνώμην του αρμοδίου Συμβουλίου και καθοριζόντων τας υποχρεώσεις των ενδιαφερομένων καταναλωτών των αδειούχων και των χορηγητών ηλεκτρικής ενεργείας αναφορικώς προς τον έλεγχον, το ποσόν των καταβληθησομένων δικαιωμάτων ελέγχου και λοιπάς λεπτομερείας. Άρθρ.3.-Ο έγκυρος έλεγχος των εσωτερικών ηλεκτρικών εγκαταστάσεων εις περιοχάς ή πόλεις εις ας ήθελεν επεκταθή ο υποχρεωτικός έλεγχος κατά τας διατάξεις του προηγουμένου άρθρου του παρόντος, δύναται να επιτραπή και εις ιδιώτας μηχανικούς ηλεκτρολόγους διπλωματούχους ανεγνωρισμένων ανωτάτων Τεχνικών Σχολών έχοντας να επιδείξωσι πενταετή τουλάχιστον συνολικήν πείραν επί της κτήσεως του διπλώματος και διετή ειδικήν τοιαύτην εις την κατασκευήν ή τον έλεγχον εσωτερικών ηλεκτρικών εγκαταστάσεων. Δια την ενάσκησιν του κατά τα ανωτέρω ελέγχου και την έγκυρον έκδοσιν πιστοποιητικών, οι εν λόγω ιδιώται μηχανικοί δέον να τύχωσιν ειδικής αναγνωρίσεως του Κράτους δια της χορηγήσεως αυτοίς αδείας ελεγκτού καθωρισμένης διαρκείας και ανακλητής. Δια Δ/τος εκδοθησομένου κατόπιν συμφώνου γνώμης του αρμοδίου Συμβουλίου του Υπουργείου Συγκοινωνίας θέλουσι καθορισθή αι υποχρεώσεις των τοιούτων ελεγκτών έναντι του Κράτους, των χορηγητών ηλεκτρικής ενεργείας και των ιδιωτών, τα δικαιώματα ελέγχου άτινα θα δικαιούνται να εισπράττωσι, τα εις το Κράτος καταβληθησόμενα ποσοστά, το ποσόν της εγγυήσεως, ην δέον να καταθέσωσι, και πάσα σχετική λεπτομέρεια. Άρθρ.4.-Δια Δ/τος εκδοθησομένου προτάσει του Υπουργού της Συγκοινωνίας δύναται να ανατεθή εις το Γ.Ε.Ε.Η.Ε. η χορήγησις αδειών εκτελέσεως εσωτερικών ηλεκτρικών εγκαταστάσεων μιας ή πλειόνων κατηγοριών εκ των προβλεπομένων υπό του Νόμ. 6422 και των εις εκτέλεσιν αυτού Δ/των. Δι' ομοίου Δ/τος δύναται να ανατεθώσιν  εις το αυτό Γραφείον αστυνομικά καθήκοντα  και δικαιώματα δια την αυτεπάγγελτον παρακολούθησιν της εφαρμογής των διατάξεων  κατασκευής και ασφαλείας εσωτερικών ηλεκτρικών   εγκαταστάσεων   ως  και   την   παρακολούθηΣελ. 129 Έλεγχος Ηλεκτρικών Εγκαταστάσεων 13.Δ.δ.3 σιν της αγοράς δια την εφαρμογήν των ισχυουσών ή εκδοθησομένων διατάξεων περί πωλήσεως εγκεκριμένων υλικών. Άρθρ.5.-Από της δημοσιεύσεως του παρόντος νόμου απαγορεύεται η χορήγησις αδειών εργολάβου εκτελέσεως εσωτερικών ηλεκτρικών εγκαταστάσεων ισχύος μέχρι 25 χιλιοβάττ ή κατωτέρας δια την περιοχήν Αθηνών ως και η μετατροπή αδειών ετέρας περιοχής εις τοιαύτας δια την περιοχήν Αθηνών επί μίαν διετίαν. Η απαγόρευσις αύτη δύναται δια Δ/τος εφ' άπαξ εκδιδομένου να παραταθή επί εν εισέτι έτος. Ο αριθμός των δια την περιοχήν Αθηνών εκδιδομένων κατ' ανώτατον όριον αδειών ηλεκτροτεχνίτου και βοηθού εκτελέσεως εσωτερικών ηλεκτρικών εγκαταστάσεων θα καθορίζηται δια Δ/τος εκδιδομένου εκάστοτε προτάσει του Υπουργού της Συγκοινωνίας μετά σύμφωνον γνώμην του παρά τη Γεν. Διευθύνσει Σιδηροδρόμων Ηλεκτρολογικού Συμβουλίου. Δια την πρώτην διετίαν από της ισχύος του παρόντος νόμου ο αριθμός των αδειών τούτων δεν επιτρέπεται να υπερβή τας 1.200 δι' εκάστην κατηγορίαν. Άρθρ.6.-(Κατηργήθη δια του άρθρ. 6 Ν.Δ. 1962/1942). Άρθρ.7.-Συνιστάται παρά τη Ηλεκτρολογική Διευθύνσει του Υπουργείου Συγκοινωνίας Ηλεκτρολογικόν Εργαστήριον προς έλεγχον των οργάνων μετρήσεως συσκευών καταναλώσεως υλικών κατασκευής ηλεκτρικών εν γένει εγκαταστάσεων κλπ. ούτινος προΐσταται ο εκάστοτε Διευθυντής της ως άνω Διευθύνσεως, του Επιμελητού και βοηθού οριζομένων προτάσει του προϊσταμένου του Εργαστηρίου δι' αποφάσεως του Υπουργού της Συγκοινωνίας εκ των παρά τη ιδία Διευθύνσει υπηρετούντων Μηχανικών Ηλεκτρολόγων και Υπομηχανικών ή Αρχιτεχνιτών. Τα εκδιδόμενα υπό του Εργαστηρίου πιστοποιητικά ελέγχου υπογράφονται υπό του Προϊσταμένου αυτού και υπόκεινται εις τέλος χαρτοσήμου (δραχμών 30) κατά πιστοποιητικόν. Ήδη, κατά το άρθρ. 21 παρ. 13 του Κώδ. τελών χαρτοσήμου (τόμ. 28 σελ. 33), τα πιστοποιητικά των δημοσίων αρχών εν γένει υπόκεινται εις τέλος δρχ. νέων 5. Εφεξής ο έλεγχος και η δοκιμασία γνωμόνων ενεργούνται υπό του ως άνω Εργαστηρίου επί τη αιτήσει των ενδιαφερομένων προς την  Σελ. 130 Ηλεκρολογικήν Διεύθυνσιν του Υπουργείου Συγκοινωνίας και επί τη καταβολή των υπό του νόμ. 4125 οριζομένων τελών. Άπαντα τα δι' εκτέλεσιν εσωτερικών ηλεκτρικών εγκαταστάσεων υλικά ως και παντός είδους συσκευαί καταναλώσεως δι' ειδικάς ή άλλας χρήσεις αι δυνάμεναι να χρησιμοποιηθώσιν επί προσώπων μη ενημέρων των ηλεκτρομηχανικών καθόλου λειτουργιών, υπόκεινται εις τον αναγκαστικόν έλεγχον του Κράτους εν τω άνω Ηλεκτρολογικώ Εργαστηρίω αυτού, απαγορευομένης της χρήσεως ή εμπορίας αυτών άνευ της σχετικής εγκρίσεως του Υπουργείου Συγκοινωνίας. Η έγκρισις θα χορηγείται μόνον εις υλικά πληρούντα τους όρους ους ειδικά Δ/τα κανονισμών ασφαλείας θέλουσι καθορίσει. Τα υπό του Κράτους δια την έγκρισιν των ως άνω υλικών και συσκευών εισπραττόμενα δικαιώματα δεν δύνανται να υπερβώσι τας 500 δραχμάς ανά είδος υλικού εγκαταστάσεως και 1000 δραχμάς ανά συσκευήν ή μηχάνημα. Δια Δ/τος εκδιδομένου εφ' άπαξ υπό του Υπουργού της Συγκοινωνίας θέλει καθορισθή η διαδικασία της εγκρίσεως των υποκειμένων εις τον έλεγχον του Κράτους υλικών και συσκευών καταναλώσεως, αι αμοιβαί των δια την έγκρισιν ταύτην συσταθησομένων επιτροπών, τα επιμίσθια του Προϊσταμένου, του Επιμελητού και βοηθού του Εργαστηρίου μη δυνάμενα να υπερβώσι μηνιαίως το 1/4 του οργανικού αυτών μισθού, ως και πάσα άλλη λεπτομέρεια αφορώσα την πλήρη και αποτελεσματικήν εφαρμογήν του ελέγχου τούτου δυναμένου και προληπτικώς να ενεργηθή δια της απαγορεύσεως της εισαγωγής υλικών μη τυχόντων της προηγουμένης εγκρίσεως του Κράτους. Η σειρά καθ' ην θα ελέγχωνται τα υλικά και αι συσκευαί θα καθορίζωνται κατ' είδος και κατηγορίαν κατόπιν αποφάσεως του Υπουργού της Συγκοινωνίας εις ην θα περιλαμβάνονται και αι προθεσμίαι των σχετικών δηλώσεων των κατόχων τοιούτων υλικών και συσκευών, τα εντός των ως άνω ορίων οφειλόμενα κατ' είδος λόγω των ως άνω δοκιμών δικαιώματα. Εις εκτέλεσιν της άνω διατάξεως εξεδόθη το Β.Δ. 9 Μαΐου/8 Ιουλ. 1936 περί καθορισμού της ποιότητος των δια τας εσωτερικάς ηλεκτρ. εγκαταστάσεις χρησιμοποιουμένων σωλήνων, τροποποιηθέν δια του Β.Δ. 16/27 Φεβρ. 1950. 13.Δ.δ.3 Έλεγχος Ηλεκτρικών Εγκαταστάσεων 